ไทยพาณิชย์แจง"วิชิต"ไม่ลาออก
ไทยพาณิชย์แจง"วิชิต"ไม่ได้ยื่นลาออกและไม่มีการตอบรับตำแหน่งใหม่ ด้านยิ่งลักษณ์รับต้องพิจารณาหาคนอื่นต่อไป
4 ส.ค. 2554

ไทยพาณิชย์แจง"วิชิต"ไม่ได้ยื่นลาออกและไม่มีการตอบรับตำแหน่งใหม่ ด้านยิ่งลักษณ์รับต้องพิจารณาหาคนอื่นต่อไป
เมื่อวันที่ 4 ส.ค.ธนาคารไทยพาณิชย์ ได้ชี้แจ้งว่า ตามที่มีการนำเสนอข่าวในสื่อต่างๆ เกี่ยวกับ นายวิชิต สุรพงษ์ชัย ประธานกรรมการบริหาร ธนาคารไทยพาณิชย์ ใน 2 เรื่อง ได้แก่ ข่าวการยื่นหนังสือลาออกจากธนาคาร และข่าวการตอบรับตำแหน่งในรัฐบาลชุดใหม่นั้น
ธนาคารขอเรียนชี้แจงว่า นายวิชิต สุรพงษ์ชัย ยังคงดำรงตำแหน่งประธานกรรมการบริหาร ธนาคารไทยพาณิชย์ และไม่ได้มีการยื่นหนังสือลาออกจากตำแหน่ง ตลอดจนไม่ได้ตอบรับตำแหน่งใหม่อื่นใด
ด้าน น.ส.ยิ่งลักษณ์ ชินวัตร ว่าที่นายกรัฐมนตรี และส.ส.บัญชีรายชื่อพรรคเพื่อไทย (พท.) กล่าวว่า กรณีของนายวิชิตเป็นความปรารถนาของท่าน ซึ่งทางพรรคเพื่อไทยก็ต้องพิจารณาคนอื่นต่อไป



วิชิต